stanford-oval/wikipedia huggingface dataset:
Magic (Gillanin albumi)
Kappalelista > Vuoden 1989 uudelleenjulkaisu

"What’s The Matter"  (3.31) (Gillan / McCoy / Gers)
"Bluesy Blue Sea" (4.51) (Gillan / Gers)
"Caught In A Trap" (3.35) (Gillan / Towns)
"Long Gone" (3.57) (Gillan / Towns)
"Driving Me Wild" (3.01) (Gillan / Towns)
"Demon Driver" (7.16) (Gillan / Towns)
"Living A Lie" (4.25) (Gillan / Towns)
"You’re So Right" (2.55) (Gillan / McCoy)
"Living For The City" (4.28) (Wonder)
"Demon Driver (reprise)" (0.44) (Gillan / Towns)
"Breaking Chains" (3.28) (Gillan / Gers)
"Fiji" (5.21) (Gillan / McCoy)
"Purple Sky" (3.24) (Gillan / McCoy)
"South Africa" (4.03) (Marsden)
"John" (4.44) (Gillan)
"South Africa" (12" extended version) (7.18) (Marsden)
"Helter Skelter" (3.26) (Lennon / McCartney)
"Smokestack Lightning" (4.08) (Burnett)
Kokoonpano

Ian Gillan – laulu
Colin Towns – koskettimet
John McCoy – basso
Janick Gers – kitara
Mick Underwood – rummut
Mangochi

| Mangochi |
| --- | --- |

 Mangochi
 Koordinaatit: 14°29′0″S, 35°15′30″E 
Valtio:   Malawi
Alue:  Eteläinen alue
Piirikunta:  Mangochi
Väkiluku (2008):  39 369
Aikavyöhyke:  UTC+2
Infobox OKVirheellinen NIMI-arvo: 
Mangochi (aiemmalta nimeltään Fort Johnston) on kaupunki Malawin eteläosissa. Kaupunki sijaitsee Shire-joen varrella, Malawijärven ja Malombejärven välillä. Kaupungin ympäristöt ovat pääasiassa yao-heimon asuinalueita.
Kaupungin perusti Harry Johnston 1890-luvulla brittien siirtokuntien suojapaikaksi. Paikka kehittyi sittemmin maatalouskeskukseksi ja siellä on myös vesiliikennetekniikkaan keskittyviä kauppoja. Alueella myyntiin viljeltäviä tuotteita ovat tupakka, puuvilla sekä maapähkinät. Myös riisiä ja maissia kasvatetaan runsaasti pitkin Malawijärven rannikkoa ja järveltä pyydetään kalaa myyntiin.
Mangochi on myös turistikohde ja siellä on useita hotelleja sekä mökkejä luonnonkauniilla järvinäköalalla. Lähistöllä sijaitsee myös Malawijärven kansallispuisto, joka on UNESCOn maailmanperintökohde, sekä kaupungin pääsatama Monkey Bay.
Aiheesta muualla

Kuvia tai muita tiedostoja aiheesta Mangochi Wikimedia Commonsissa
Malachor V

Malachor V on kuvitteellinen planeetta George Lucasin Tähtien Sota -universumissa. Planeetta esiintyi pelissä Star Wars: Knights of the Old Republic II: The Sith Lords ja se mainittiin ensimmäisen kerran pelissä Star Wars: Knights of the Old Republic.
Planeetan rakenne ja elämä

Malachor V on erittäin karu ja musta planeetta. Planeetta on itse asiassa vain iso kivenjärkäle, jonka sisuksissa virtaa myrkyllisiä kaasuja. Kaukaa katsottuna se näyttää asteroidilta, mutta sillä on kuitenkin elämälle soveltuva ilmakehä. Planeetan taivaalla on käynnissä päättymätön ukkosmyrsky, mutta se ei sisällä sadetta. Ainoa elävä älyllinen olento planeetalla on myrskypeto (Storm Beast). Ne ovat valtavia hirviöitä, jotka eivät halua muuta kuin lihaa ja verta.
Planeetalla tapahtunutta

Malachor V:llä sijaitsee myös muinainen sith-akatemia, Trayus Academy, ja tämän vuoksi Voiman pimeä puoli virtaa planeetalla voimakkaana. Akatemia on jäänyt jäljelle muinaisen Sith-imperiumin jäännöksenä, kuten Korribanin akatemia. Akatemia oli kuitenkin rakennettu lähelle planeetan sydäntä ja siksi se pysyi hyvin piilossa. Ei kuitenkaan tiedetä, miksi akatemia aikoinaan hylättiin.
Vuonna 3961 BBY planeetan kiertoradalla käytiin eeppinen Mandalorialaissotien viimeinen taistelu. Mutta taistelu ei kestänyt kovinkaan pitkään, sillä Malachor V:n voimat tekivät suurimman työn. Trayus Academy kykeni imemään vihaa ja kuolemaa itseensä ja Tasavallan ja mandaloriaanien taistelu ruokki sitä voimakkaasti, niin voimakkaasti, että monet kuolivat planeetan voimien vaikutuksesta. Tasavallan joukkojen johtaja, jediritari Revan ja hänen oppilaansa Malak kävivät planeetan pinnalla taistelun jälkeen ja löysivät akatemian. Voiman pimeä puoli alkoi vaikuttaa heissä voimakkaasti ja tämä toimikin ensiaskeleena heidän lankeamiselleen pimeälle puolelle. Muutamia vuosia myöhemmin jedi Kreia saapui Malachoriin ja hän perusti oman sith-veljeskunnan. Tämä veljeskunta syntyi Malachorin taistelun yhtenä seurauksena, sillä Malachor ruokki itseään elämällä ja näiden sithien voima perustui samaan nälkään. Jos tämä veljeskunta olisi pysynyt vallassa, galaksista olisi aikanaan kadonnut kaikki elämä. Mutta sitten salaperäinen pakolaisjedi, joka toimi myös kenraalina Malachorin taistelussa, onnistui tuhoamaan veljeskunnan ja sen mahtavimat sithlordit Darth Trayan (Kreia), Darth Sionin ja Darth Nihilusin. Tämän jälkeen hän aktivoi planeetalle asennetun suuren varjogeneraattorin, joka repi planeetan kappaleiksi. Nykyään Malachor V on vain asteroidipilvi.
Malaco

Malaco-makeisia
Malaco on Cloettan makeisbrändi.
Historia

Malaco perustettiin vuonna 1934 nimellä Malmö Lakrits Compani (Lakritsfabrik AB).[lähde? ] Vuonna 1999 Malaco sulautui osaksi Leafiä, joka myytiin hollantilaiselle CSM-konsernille. Vuonna 2005 Leaf International myytiin kahdelle pääomasijoitusyhtiölle, CVC Capital Partnesille ja Nordic Capitalille.
Vuonna 2006 julkaistiin kahdeksan uutta Malaco-pussia.
Vuonna 2012 Leaf fuusioitui ruotsalaisen Cloettan kanssa.
Tuotteet

Malaco-tuotteita myydään Pohjoismaissa. Niitä ovat tai ovat olleet esimerkiksi Brio, Fruxo, Pim Pim, Zoo, Swedish Fish ja Happy & Mixed.
Malacon nykyiseen tuoteperheeseen kuuluvat Aakkoset, TV Mix, Hyvää Makumaasta ja Lauantai. Vuonna 2017 markkinoille tuotiin Perjantai-makeiset.
Messier 99

| Messier 99 |
| --- | --- |

Historia
Löytäjä:  Pierre Méchain
Löytöpäivä:  17. maaliskuuta 1781
Muut nimet:  NGC 4254, UGC 7345, PGC 39578
Ominaisuudet
Tyyppi:  SA(s)c
Etäisyys:  n. 60 milj. valovuotta
Koko:  5.4′ × 4.7′
Havaitseminen
Tähdistö:  Bereniken hiukset
Rektaskensio:  12h 18min 49.6s
Deklinaatio:  +14° 24′ 59″
Suhteellinen kirkkaus:  10.4m
Messier 99 (tai NGC 4254) on kierteisgalaksi noin 60 miljoonan valovuoden päässä maapallosta. Se sijaitsee Bereniken hiukset -nimisessä tähdistössä.
Galaksista on havaittu kolme supernovaa.
Historia

Pierre Méchain löysi Messier 99:n 15. maaliskuuta 1781. Löytö ilmoitettiin Charles Messierille, joka liitti kohteen Messierin luetteloon.
Messier 99 oli yksi ensimmäisistä galakseista, joiden kierteiskuvio nähtiin. Kuvion tunnisti ensimmäisen kerran William Parsons 1850-luvulla.
Aiheesta muualla

SEDSin Messier -sivu M099 (englanniksi)
| --- | --- |
Tähdet:  β Com, α Com A, γ Com, 11 Com, 36 Com, 12 Com A, 23 Com, 41 Com, 37 Com, 35 Com, 14 Com, 7 Com, 31 Com, 16 Com, 24 Com A, 6 Com, 27 Com, 13 Com, α Com B, 17 Com, 18 Com, 21 Com, 26 Com, 40 Com, 5 Com, 4 Com, 20 Com, 25 Com, 29 Com, 30 Com, 2 Com, 38 Com, 39 Com, 8 Com, 22 Com, 32 Com, 9 Com, 3 Com, 28 Com, 1 Com, 24 Com B, 17 Com, 10 Com, HD 114762, 12 Com B, HD 108874
Eksoplaneetat:  HD 114762 b, HD 108874 b, HD 108874 c
Messierin luettelo
Mathew Dumba

| Mathew Dumba |
| --- | --- |
 Mathew Dumba vuoden 2016 maailmanmestaruuskilpailuissa
Henkilötiedot
Syntynyt: 25. heinäkuuta 1994 (ikä 30) Calgary, Alberta
Kansalaisuus:   Kanada
Jääkiekkoilija
Lempinimi:  Matt
Pelipaikka:  puolustaja
Maila:  oikea
Pituus:  182 cm
Paino:  83 kg
Seura
Seura:  Dallas Stars
Sarja:  NHL
Pelinumero:  24
Pelaajaura
Pääsarjaura:  2013–
Aik. seurat:  Iowa Wild (AHL)   Minnesota Wild (NHL)   Arizona Coyotes (NHL) Minnesota Wild (NHL)   Tampa Bay Lightning (NHL)
NHL-varaus:  7. varaus, 2012 Minnesota Wild
KHL-varaus:  60. varaus, 2011 Vitjaz Tšehov
Mathew Dumba (s. 25. heinäkuuta 1994 Calgary, Alberta, Kanada) on kanadalainen jääkiekkopuolustaja, joka edustaa NHL-joukkue Dallas Starsia. Oikealta pelaavan Dumban vahvuudet ovat hyökkäystaidoissa, nopeudessa,  fyysisessä pelissä ja johtamistaidoissa. Hänellä on kova laukaus ja kovat avojään taklaukset. Hänen heikkoutensa ovat puolustuspelissä.
Minnesota Wild varasi Dumban vuoden 2012 NHL:n varaustilaisuudessa ensimmäisellä kierroksella, tilaisuuden seitsemäntenä pelaajana. Dumba voitti King Clancy Memorial Trophyn tekemästään rasisminvastaisesta työstä syyskuussa 2020.
Elokuussa 2023 Dumba teki vapaana agenttina Arizona Coyotesin kanssa yhden vuoden ja 3,9 miljoonan dollarin arvoisen sopimuksen.
Maaliskuussa 2024 siirtorajan viimeisenä päivänä Coyotes kauppasi Dumban ja seitsemännen kierroksen varausvuoron vuoden 2025 varaustilaisuudessa Tampa Bay Lightningiin vaihdossa viidennen kierroksen varausvuoroon vuoden 2027 varaustilaisuudessa.
Heinäkuussa 2024 Dumba teki vapaana agenttina Dallas Starsin kanssa kaksivuotisen ja yhteensä 7,5 miljoonan dollarin arvoisen sopimuksen.
Martin Hamrlík

| Martin Hamrlík |
| --- | --- |
 Martin Hamrlík vuonna 2011.
Henkilötiedot
Syntynyt: 6. toukokuuta 1973 (ikä 51) Zlín, Tšekkoslovakia
Kansalaisuus:   Tšekki
Jääkiekkoilija
Pelipaikka:  puolustaja
Maila:  oikea
Pituus:  178 cm
Paino:  96 kg
Pelaajaura
Pääsarjaura:  1989–2013
Seurat:  HC Zlín (ČSHL/ČEL) Springfield Indians (AHL) Peoria Rivermen (IHL) Long Beach Ice Dogs (IHL) Orlando Solar Bears (IHL)
NHL-varaus:  31. varaus, 1991 Hartford Whalers
Martin Hamrlík (s. 6. toukokuuta 1973 Zlín, Tšekkoslovakia) on tšekkiläinen uransa lopettanut jääkiekkoilija, pelipaikaltaan puolustaja.
Ura

Hamrlík on synnyinkaupunkinsa seuran HC Zlínin kasvatti ja pelasi ensimmäiset pääsarjaottelunsa sen edustusjoukkueessa silloisen Tšekkoslovakian liigan kaudella 1989–1990. NHL-seura Hartford Whalers varasi hänet kesän 1991 varaustilaisuuden toisella kierroksella, minkä jälkeen hän osallistui saman vuoden syksyllä seuran harjoitusleirille saavuttamatta kuitenkaan paikkaa sen NHL-kokoonpanossa. Palattuaan Zlíniin hän ehti pelata vain muutaman ottelun kaudella 1991–1992 ennen kuin joutui sairaalahoitoon borrelioosin vuoksi. Toipuminen taudista kesti kuukausia, eikä hän pystynyt enää pelaamaan tuon kauden aikana.
Hamrlík palasi jäille syksyllä 1992 ja aloitti kauden AHL:n Springfield Indiansissa. Hän pelasi kauden aikana myös juniorisarja OHL:n Ottawa 67’sissä. Marraskuussa 1993 Hamrlíkin NHL-pelaajaoikeudet siirtyivät Hartfordilta St. Louis Bluesille, minkä jälkeen hän pelasi kolme kautta IHL:n Peoria Rivermenissä, joka oli vuoteen 1995 asti St. Louisin farmijoukkue. Kaudella 1996–1997 hän pelasi saman liigan Long Beach Ice Dogsissa ja Orlando Solar Bearsissa.
Vuonna 1997 Hamrlík palasi viiden muualla pelatun kauden jälkeen HC Zlíniin, jossa pelasi koko loppu-uransa, vuoteen 2013. Hän oli neljällä kaudella Tšekin Extraligan eniten pisteitä tehnyt puolustaja, kausina 1999–2000, 2000–2001, 2003–2004 ja 2008–2009. Kahdella kaudella hän oli myös liigan eniten maaleja tehnyt puolustaja sekä kolmella liigan eniten syöttöpisteitä kerännyt puolustaja. Parhaimmillaan hän teki yhden runkosarjakauden aikana 46 tehopistettä (12+34), mikä tapahtui kaudella 1999–2000. Hamrlík palkittiin Extraligan parhaana puolustajana vuosina 1999 ja 2004, joista jälkimmäisenä oli myös voittamassa ensimmäisen ja ainoan kerran urallaan Tšekin mestaruutta.
Hamrlík edusti Tšekkoslovakiaa vuosien 1990 ja 1991 alle 18-vuotiaiden Euroopan-mestaruuskilpailuissa sekä vuoden 1991 alle 20-vuotiaiden maailmanmestaruuskilpailuissa. Hän ei pelannut aikuisten arvokisoissa, mutta edusti Tšekkiä Euro Hockey Tourin otteluissa kaudella 1999–2000.
Muuta

Martin Hamrlík on niin ikään puolustajana jääkiekkoa pelanneen Roman Hamrlíkin isoveli.
Mathew Brady

| Mathew B>  Brady |
| --- | --- |

Henkilötiedot
Syntynyt: 18. toukokuuta 1822 Warren County, New York, Yhdysvallat
Kuollut: 15. tammikuuta 1896 New York City, New York, Yhdysvallat
Kansalaisuus:  yhdysvaltalainen
Taiteilija
Ala:  valokuvaaja, kuvajournalisti
 Nimikirjoitus
Aiheesta muualla
www.mathewbrady.com
Mathew B. Brady (18. toukokuuta 1822 – 15. tammikuuta 1896) oli yhdysvaltalainen valokuvaaja, joka tunnetaan parhaiten Yhdysvaltain sisällissodan visuaalisesta dokumentoinnista ja julkisuuden henkilöiden muotokuvista.
Brady kuvasi lukuisien Pohjoisvaltioiden merkittävien henkilöiden muotokuvat, mukaan lukien Ulysses S. Grant, Nathaniel Banks, Don Carlos Buell, Ambrose Burnside, Benjamin Butler, Joshua Chamberlain, George Custer, David Farragut, John Gibbon, Winfield Hancock, Samuel P. Heintzelman, Joseph Hooker, Oliver Howard, David Hunter, John A. Logan, Irvin McDowell, George McClellan, James McPherson, George Meade, Montgomery C. Meigs, David Dixon Porter, William Rosecrans, John Schofield, William Sherman, Daniel Sickles, Henry Warner Slocum, George Stoneman, Edwin V. Sumner, George Thomas, Emory Upton, James Wadsworth, ja Lew Wallace.
Etelävaltioiden puolella Brady kuvasi myös muotokuvia, mukaan lukien Jefferson Finis Davis, P. G. T. Beauregard, Stonewall Jackson, James Longstreet, Richard Lyons, James Henry Hammond, ja Robert E. Lee.
Wikimedia Commonsissa on kuvia tai muita tiedostoja aiheesta .
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Martha Wayne

Martha Wayne on kuvitteellinen hahmo, joka esiintyy DC Comicsin julkaisemissa amerikkalaisissa sarjakuvissa, yleensä yhdessä supersankari Batmanin kanssa. Hahmon loivat Bob Kane, Bill Finger ja Gardner Fox ja se esiintyi ensimmäisen kerran Detective Comicsin numerossa 33.
Flashpoint

Flashpoint-maailmaan pohjautuvissa sarjakuvissa Bruce Wayne kuoli vanhempiensa sijasta Joe Chillin ampumana. Brucen kuolema järkytti Marthaa suuresti ja tämän seurauksena hän menetti järkensä ja muuttui kyseisen universumin Jokeriksi. Martha viilsi kasvonsa auki, jotta näyttäisi siltä, että hän jatkuvasti hymyilisi. Hän joutui tämän seurauksena Arkhamiin, mutta hän pakeni ja ryhtyi rikolliseksi, mikä sai Thomasin ryhtymään Batmaniksi. Marthasta tuli näin Thomasin arkkivihollinen ja hän värväsi apulaisekseen kyseisen universumin Harley Quinnin, joka käytti itsestään nimeä Yo-Yo. Paljastui, että Martha oli halvaannuttanut kyseisen universumin Kissanaisen samalla tavalla, kuin päämaailman Jokeri oli tehnyt Barbara Gordonille. Yhdessä tarinassa Martha oli kidnapannut Harvey Dentin kaksoslapset jättämättä lunnasvaatimuksia. Sitten hän kätkeytyi piilopaikkaansa Waynen kartanoon ja huijasi komisario Gordonia ampumaan Dentin tytärtä pukemalla tämän Jokeriasuun ja murhasi sitten komisarion. Lopulta Batman saapui paikalle ja Martha ryhtyi lyömään entistä miestään vasaralla, minkä Batman halusi kestää saadakseen vilauksen entisen vaimonsa jäljellä olevasta psyykestä. Lopulta hän onnistui pääsemään väliaikaisesti hänen luokseen ja paljasti, että heillä saattaa olla mahdollisuus peruuttaa tapahtuneet tapahtumat, vaikka se voi johtaa heidän kuolemaansa. Martha suostui, vaikka kuultuaan, mitä Brucesta tulee (että hänestä tulee Batman, kuten hänen isänsä), hän tulee jälleen hulluksi ja juoksi karkuun, kunnes hän putosi maanalaiseen luolaan ja silminnähden kuoli pudotuksessa.
Flashpoint Beyond tarinan neljännessä osassa paljastuu, että Martha oli selvinnyt pudotuksesta ja tutkittuaan luolaa tarkemmin hän oli löytänyt salaperäisen laitteen. Thomas tajusi, että Martha oli vielä elossa, kun Oswald Cobblepot kertoi hänelle, että Dexter Dent meni katsomaan Marthaa vankilaan. Martha kohtasi Thomasin Arkhamissa ja paljasti tälle olevansa Thomasin etsimä kellomurhaaja ja aikeensa kohdistuneen kaikkiin, joilla oli jotain tekemistä aikamatkailun kanssa. Hän paljasti liittoutuneensa Gilda Dentin kanssa, kun hänet vangittiin Arkhamiin. Martha oli saanut Psycho Piraten avulla selville alkuperäisen Jokerin oikean nimen ja henkilöllisyyden. Thomas huomaa, että Martha oli värvänyt tiedemiehiä rakentamaan aikapallon ja tappanut heidät, kun he olivat palvelleet tarkoituksensa. Martha yrittää käyttää Time Sphereä matkatakseen yhdessä Thomasin kanssa ajassa taaksepäin ja estää Brucen kuoleman. Gilda saapuu paikalle uhaten Dexteriä aseella ja Martha ampuu Gildan. Thomas tajuaa Dexterin olemassaolon päättyvän, jos he pelastavat Brucen ja tämän jälkeen tapahtumat johtavat Time Spheren räjähtämiseen. Flashpointin aikajana tasaantuu, kun sekä Batman että Martha ymmärtävät, että heidän todellisuudensa olisi parempi ilman Brucea. Martha nähtiin viimeisen kerran erityisessä sellissä Lepakkoluolassa, kun Batman ja Dexter Robinina lähtevät taistelemaan kryptonilaisia ​​hyökkääjiä vastaan. Hän tarjoutuu olemaan heidän yhteyshenkilö, jos he tarvitsevat kryptoniittia.
Muussa mediassa

Elokuvassa Batman Martha Waynea esitti Sharon Holm. Elokuvan Batman Forever takaumakohtauksessa häntä esitti Eileen Sheeley.
Elokuvassa Batman Begins Martha Waynea esitti Sara Stewart. Elokuvassa Batman v Superman: Dawn of Justice Martha Waynea esitti Lauren Cohan.
Televisiosarjassa Pennyworth Martha Waynea esittää Emma Paetz.
Televisiosarjassa Gotham Martha Waynea esitti Brette Taylor.
Animaatioelokuvassa Justice League: The Flashpoint Paradox Martha Waynen naurukohtauksen esittää Grey DeLisle.
Elokuvassa The Batman Martha Waynea esittää Stella Stocker.
Mangochin piirikunta

| Mangochin piirikunta Mangochi District |
| --- | --- |
 Koordinaatit: 14.484°S, 35.2578°E 
Valtio:  Malawi
Alue:  Eteläinen
Hallinto:  
 – hallinnollinen keskus:  Mangochi (39 575 as., 2008)
Pinta-ala  ():  6 273 km²
Väkiluku (2008)  ():  797 000
 – väestötiheys:  127 as./km²
Lyhenteet:  
 – ISO 3166:  MW-MG
Mangochin piirikunta on yksi Malawin aluejaon 28 piirikunnasta. Piirikunta on osa Malawin Eteläistä aluetta.
Piirikunnan sijainti Malawissa.
Piirikunnan pinta-ala on 6 273 neliökilometriä. Väkiluku oli 797 000 (VL2008). Vuoden 2012 väkilukuarvio oli 916 274 as. Piirikunnan keskus on Mangochin kaupunki (39 575 as., 2008).
Aiheesta muualla

Members of parliament (from Mangochi district) (Arkistoitu – Internet Archive) (englanniksi) (parliament.gov.mw)
Malawin alueet ja piirikunnat
| --- | --- |
Pohjoinen alue:    Chitipa | Karonga | Likoma | Mzimba | Nkhata Bay | Rumphi
Keskinen alue:    Dedza | Dowa | Kasungu | Lilongwe | Mchinji | Nkhotakota | Ntcheu | Ntchisi | Salima
Eteläinen alue:    Balaka | Blantyre | Chikwawa | Chiradzulu | Machinga | Mangochi | Mulanje | Mwanza | Neno | Nsanje | Phalombe | Thyolo | Zomba
Markku Heikkilä (teologi)

Markku Kaarlo Juhani Heikkilä (s. 9. kesäkuuta 1945 Noormarkku) on suomalainen teologi ja emeritusprofessori. Hän oli Helsingin yliopiston käytännöllisen teologian professori vuodesta 1986 ja tutki kirkollista yhdistystoimintaa ja uskontososiaalisia muutoksia.
Heikkilä oli teologisen tiedekunnan varadekaani 1990–1998 ja dekaani 1998–2003 sekä Katariina-instituutin johtaja 2002–2006. Heikkilä oli myös Helsingin yliopiston kirjaston johtokunnan puheenjohtaja vuosina 1992–1998. Vuodesta 1995 hän toimi Teologisen Aikakauskirjan päätoimittajana.
Heikkilä kutsuttiin Suomalaisen Tiedeakatemian jäseneksi vuonna 1989.
Mihail Šuiski

Mihail Šuiski
Mihail Grigorjevitš Šuiski (ven. Михаил Григорьевич Шуйский; 13. marraskuuta 1883 Novogeorgijevsk – 11. syyskuuta 1953 Perm) oli venäläinen oopperalaulaja, joka oli äänialaltaan baritoni.
Šuiski valmistui kaupallisen alan oppilaitoksesta Harkovassa vuonna 1904. Tämän jälkeen hän opiskeli Pietarin konservatoriossa (1904–1905), professori M. A. Petzin johdolla Kiovassa ja professori Gabekin johdolla Wienissä (1909–1911). Šuiski debytoi vuonna 1909 konsertoimalla Lvivissä. Vuonna 1911 hän esiintyi Wienissä Escamillon roolissa Georges Bizet'n oopperassa Carmen. Vuosina 1911–1912 hän oli esiintyjänä Linzissä; hän osallistui myös Leipzigin oopperan esityksiin. Vuonna 1913 Šuiski palasi Venäjälle, jossa työskenteli vuoteen 1916 saakka laulajana teatterissa Pietarissa. Vuosina 1917–1923 hän teki taiteellista ja pedagogista työtä Jekaterinoslavissa eli nykyisessä Dnepropetrovskissa.
Šuiski lauloi Kiovan oopperassa vuosina 1923–1926 ja matkusti sen kanssa Žytomyriin vuonna 1930. Vuosina 1926–1927 hän lauloi oopperassa Harkovassa. Hän myös opetti musiikkioppilaitoksissa Kiovassa ja sitten vuosina 1931–1932 Odessassa. Vuosina 1930–1931 ja 1933–1949 Šuiski työskenteli Permin ooppera- ja balettiteatterissa. Aikalaistodistusten perusteella häntä pidettiin yhtenä Permin ooppera- ja balettiteatterin virtuoosisimmista esiintyjistä. Permin ooppera- ja balettiteatterissa luomansa uran jälkeen Šuiski omistautui opetustyölle. Hän sai vuonna 1945 Neuvosto-Venäjän kunniataiteilijan arvonimen. Työn punalipun kunniamerkki hänelle myönnettiin vuonna 1946.
Šuiskilla oli rooleja muiden muassa Aleksandr Borodinin, Gioacchino Rossinin, Bizet'n, Giuseppe Verdin, Giacomo Puccinin, Ruggero Leoncavallon, Jacques Offenbachin, Pjotr Tšaikovskin, Mykola Lysenkon ja Marian Kovalin säveltämissä teoksissa. Šuiski esiintyi myös harvinaisemmissa oopperoissa esimerkiksi sellaisilta säveltäjiltä kuin Daniel-François-Esprit Auberilta, Lev Knipperiltä, Borys Ljatošynskyiltä ja Aleksandr Jurasovskilta. Myös Šuiskin poika Jevgeni Mihailovitš Šuiski kuului Permin ooppera- ja balettiteatterin taiteilijoihin.
Marienfelde

Marienfelden sijainti Tempelhof-Schönebergissä (iso kuva) ja Tempelhof-Schönebergin sijainti Berliinissä (pieni kuva)
Marienfelde on kaupunginosa (saks. Ortsteil) Saksan pääkaupungissa Berliinissä. Se kuuluu Tempelhof-Schönebergin hallintoalueeseen (Bezirk). Marienfelde sijaitsee eteläisen Berliinin alueella. Vuoden 2011 lopussa kaupunginosan asukasluku oli 30 338. Kaupunginosan pinta-ala on 9,15 km² ja väestötiheys 3316 as./km².
Historia

Varhaisin tunnettu maininta Marienfeldestä on peräisin vuodelta 1344. Tuolloin se tunnettiin nimellä Merghenvelde. Marienfelden alue kuului Temppeliherrain ritarikunnalle, kunnes sen hallinta siirtyi vuonna 1312 Johanniittain ritarikunnalle. Vuonna 1435 Marienfelde siirtyi Berliinin maistraatin haltuun.
1800-luvulle saakka Marienfelde oli pieni, noin 200 asukkaan paikkakunta. Marienfelden rautatieaseman avauduttua vuonna 1875 alkoi alue kehittyä ja teollistua. Ensimmäisen maailmansodan aikoina Marienfelden asukasluku oli jo noin 4 000.
Vuonna 1920 Berliinin seudulla toteutettiin laaja kuntaliitos, jonka myötä myös Marienfeldestä tuli Berliinin kaupunginosa ja osa silloista Tempelhofin hallintoaluetta. Toinen maailmansota pommituksineen vaurioitti Marienfelden aluetta ja pudotti sen asukaslukua parilla tuhannella. Sodan jälkeen kehitys kuitenkin lähti taas nousuun, ja vuonna 1970 alueen asukasluku oli noin 18 000.
Mariestadin tuomiokirkko

| Mariestadin tuomiokirkko Mariestads domkyrka |
| --- | --- |

Kirkkokunta:  Ruotsin kirkko
Hiippakunta:  Skaran hiippakunta
Seurakunta:  Mariestads församling
Tyylisuunta:  gotiikka
Lisää rakennusartikkeleitaArkkitehtuurin teemasivulla
Mariestadin tuomiokirkko (ruots. Mariestads domkyrka) on tuomiokirkko Mariestadin kaupungissa, Ruotsissa. Mariestadin kaupungin perusti Kustaa Vaasan poika Kaarle Herttua (Kaarle IX) 1583. Vuonna 1593 alettiin rakentaa kaupunkiin tuomiokirkkoa. Mariestadin tuomiokirkon on nähty toimineen symbolina reformaation puolesta kuningas Juhana III:n kannattamaa katolilaisuutta vastaan. Kirkko valmistui 1619. Nykyisen ulkonäkönsä kirkko on saanut vuoden 1905 korjaustöiden tuloksena. Kirkon 82 metriä korkea torni on Ruotsin kirkkojen kymmenenneksi korkein.
Mariestadin tuomiokirkko
Kirkon esikuvaksi Kaarle Herttua oli valinnut Tukholman Pyhän Klaaran kirkon. Kirkko on ulkoasultaan myöhäisgoottilainen ristikirkko. Kirkon saarnastuoli ja alttari ovat barokkityylisiä, kuvanveistäjä ja taiteilija Börje Löfmanin valmistamat vuonna 1701. Alttaritaulun on maalannut muotokuvamaalari Johan Aureller nuorempi.
Mariestadin seurakunta kuuluu Skaran hiippakuntaan. Kirkko on Kalmarin tuomiokirkon lisäksi ainoa Ruotsin tuomiokirkko, joka ei ole hiippakuntansa pääkirkko.
Mariestadin hiippakunta oli toiminnassa vuosina 1581–1647. Hiippakunta erotettiin Skaran hiippakunnasta ja sen johdossa oli superintendentti. Hiippakunnan keskus siirrettiin 1647 Karlstadiin ja sen nimi vaihtui Karlstadin hiippakunnaksi, mutta Mariestadin tuomiokirkko säilytti kuitenkin tuomiokirkon nimensä. Hiippakuntien rajojen muutosten tuloksena Mariestad kuuluu nykyään Skaran hiippakuntaan.
Aiheesta muualla

Kuvia tai muita tiedostoja aiheesta Mariestadin tuomiokirkko Wikimedia Commonsissa
Näkymiä Mariestadin tuomiokirkon tornista (Arkistoitu – Internet Archive)
Bebyggelseregistret: Mariestads domkyrka (ruotsiksi)
Mariestads föramling: Domkyrkan (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Mariestads domkyrka
Käännös suomeksi